Tom Jones (filmo)

Tom Jones estas brita historia komedia filmo de 1963, adaptaĵo de la klasika romano The History of Tom Jones, a Foundling de Henry Fielding de 1749. Ĝi estis reĝisorita de Tony Richardson laŭ scenaro verkita de John Osborne, kaj stelulas Albert Finney kiel titoliga rolulo. Krome aktoras ankaŭ Susannah York, Hugh Griffith, Edith Evans, Joan Greenwood, Diane Cilento, kaj David Warner en sia filmodebuto. 

Ĝi iĝis ege sukcesa, ricevis plurajn premiojn, inter kiuj kvar Oskar-premiojn, kaj en 1999 la British Film Institute rangigis ĝin kiel la 51a plej granda brita filmo de la 20-a jarcento. 

Intrigo

Tom Jones (Albert Finney), ekstergeedzeca filo de malriĉa virino, estas adoptita kaj edukita de la plej riĉa sinjoro de la komarko, nome Allworthy (George Devine). La juna Tom ĝuas en sia domego ĉirkaŭita de luksoj kaj virinoj. Iam Tom enamiĝas de sia najbarino, Sophie Western (Susannah York), sed Tom sentas sin markita kiel ekstergeedzeca filo, kaj vidas sin nekabla edziĝi al ŝi. Ankaŭ Sophie devas kaŝi sian reciprokan amon dum ŝiaj onklino kaj patro, Squire Western, klopodas por devigi ŝin edziniĝi al pli taŭga kandidato nome Mr. Blifil, filo de la fratino de la Squire Allworthy, nome Bridget.

Kiam Bridget neatendite mortas, Blifil interkaptas leteron kiu lia patrino sendis al lia onklo. sed post la funebro de sia patrino, Blifil kaj liaj du tutoroj, Mr. Thwackum kaj Mr. Square (kiu estis tutoro ankaŭ de Tom), kuniĝis por konvinki la squire ke Tom estas maliculo. Allworthy donas al Tom monheredon kaj sendas lin al la mondo serĉi sian fortunon.

Oni ŝtelas ĉion al Tom, sed li baldaŭ trovas sian supozitan patron, Mr. Partridge, kiu iĝas lia servisto. Tom savas Mrs. Waters/Fitzpatrick el brita soldato, sed ĉio rezultas en duelo kaj li estas poste enkarcerigita kaj preskaŭ pendumita pro murdo, antaŭ la malkovro ke la letero, kiun Bridget estis verkita al Squire Allworthy konfesis, ke ŝi estis la patrino de Tom. Oni malkovris ankaŭ, ke Tom ne estis mortiginta Mr. Fitzpatrick en la duelo. Oni atingas akurate la karceron por savi Tom el la pendumadon. Tom kaj Sophie povas geedziĝi kun ĉiesa beno. 

Geaktoraro kaj roluloj
 Albert Finney: Tom Jones
 Susannah York: Sophie Western
 Hugh Griffith: Squire Western
 Edith Evans: Miss Western
 Joan Greenwood: Lady Bellaston
 Diane Cilento: Molly Seagrim
 George Devine: Squire Allworthy

Referencoj

Eksteraj ligiloj
 en imdb

Kategorio:Anglalingvaj filmoj
Kategorio:Britaj filmoj
Kategorio:Filmoj aperintaj en 1963
Kategorio:Aventuraj filmoj
Kategorio:Historiaj filmoj
Kategorio:Dramaj filmoj
Kategorio:Amaferaj filmoj
Kategorio:Filmoj adaptitaj de libroj